
NOTE
	fra:
	De Faste Repræsentanters Komité

	efter mødet den:
	9. juni 2005

	til:
	Rådet

	Vedr.:
	Samlingen i Rådet (almindelige anliggender og eksterne forbindelser) den 13. juni 2005

–
Udkast til konklusioner om det vestlige Balkan


1. De Faste Repræsentanters Komité har på sit møde den 9. juni 2005 foretaget den endelige ud​arbejdelse af vedlagte udkast til konklusioner om det vestlige Balkan.

2. Det henstilles til Rådet (almindelige anliggender og eksterne forbindelser), at det godkender teksten på samlingen den 13. juni 2005.

________________________

DET VESTLIGE BALKAN

–
Bosnien-Hercegovina

Rådet udtrykte tilfredshed med de væsentlige fremskridt, som Bosnien-Hercegovina har gjort med hensyn til at gennemføre de 16 punkter, som EU havde prioriteret i sin feasibility-undersøgelse, og opfordrede landet til at fortsætte sine bestræbelser, blandt andet med henblik på fuldt og uforbehol​dent samarbejde med ICTY. 

Rådet opfordrede dog Bosnien-Hercegovina til hurtigst muligt at gennemføre de sidste reformer, der mangler, således at der kan gøres klar til at indlede forhandlinger om en stabiliserings- og asso​cieringsaftale, bl.a. med hensyn til politiet og den offentlige radio- og tv-virksomhed.

Rådet beklagede navnlig, at det som følge af den holdning, som Republika Srpskas myndigheder havde indtaget, ikke havde været muligt at indgå en samlet aftale om omstrukturering af politiet i overensstemmelse med de principper, som EU havde opstillet. Rådet opfordrede derfor Republika Srpskas myndigheder til øjeblikkeligt at træffe de nødvendige beslutninger, så der snarest muligt kan indledes forhandlinger om en stabiliserings- og associeringsaftale med Bosnien-Hercegovina.

Rådet noterede sig med tilfredshed den vellykkede afvikling af Operation Althea. Det mente, at EUFOR's tilstedeværelse vil være påkrævet efter slutningen af 2005, og opfordrede de relevante rådsorganer til at træffe de nødvendige foranstaltninger i denne forbindelse.

–
Serbien og Montenegro/Kosovo

Rådet udtrykte tilfredshed med den fælles rapport, som generalsekretæren/den højtstående repræ​sentant og Kommissionen har udarbejdet i tæt samarbejde med formandskabet, om den rolle, EU skal spille, og det bidrag, EU skal yde i Kosovo i fremtiden. Det opfordrede generalsekretæren/den højtstående repræsentant og Kommissionen til i tæt samarbejde med formandskabet at fortsætte ar​bejdet med disse spørgsmål og til sin tid at aflægge rapport til Rådet.

–
Regionalt samarbejde/SEECP

Rådet mindede om, hvor stor vægt det lægger på en styrkelse af det regionale samarbejde, der udgør et af hovedelementerne i stabiliserings- og associeringsprocessen. I denne forbindelse udtrykte Rå​det tilfredshed med de resultater, der blev opnået på mødet i den sydøsteuropæiske samarbejdspro​ces (SEECP) den 11. maj 2005 i Bukarest under rumænsk formandskab. Det opfordrede SEECP til ved hjælp af konkrete initiativer at styrke sin rolle i det regionale samarbejde og på denne måde bi​drage til, at landene i regionen gradvis selv kan overtage ansvaret for regionen. Med henblik herpå opfordrede det til et fortsat samarbejde mellem SEECP og Stabilitetspagten samt med Kommissio​nen. 
________________________

